​ເຢ​ເມນຈຳເປັນ ທີ່ຈະຕ້ອງ ຫາທາງອອກ ເພື່ອ​ແກ້​​ໄຂ ວິ​ກິດ​ການ ທາງການເມືອງ 
ທ່ານ Tueller ໄດ້ກ່າວວ່າ “ການໂອ້ລົມສົນທະນາທາງການເມືອງ ຈະບໍ່ໄດ້ຜົນຫຍັງ ຖ້າຫາກທ່ານ Hadi ຖືກພາບແພ້ແລະຈັບກຸມຕົວ ແລະການແຕກຂອງເມືອງ Aden ຊຶ່ງມັນອາດຈະເກີດຂຶ້ນໃນໄວໆນີ້ ”
ວິກິດການທີ່ຍັງດຳເນີນຢູ່ຕໍ່ມາໃນເຢເມນ ໄດ້ເປັນຈຸດເພັ່ງເລັງ ເພີ້ມຂຶ້ນ ຂອງບັນດາປະເທດອື່ນໆໃນຂົງເຂດ ແລະບັນດາ ພັນທະມິດຕ່າງປະເທດ ໃນຂະນະທີ່ການຊອກຫາທາງອອກ ດ້ານການເມືອງຍັງສືບຕໍ່ດຳເນີນໄປ ແລະພັກຝ່າຍທີ່ເປັນປໍລະປັກ ໃນພາກເໜືອແລະພາກໃຕ້ຂອງປະເທດ ຍັງພາກັນທຳການ ໂຈມຕີເພື່ອເຂົ້າຄວບຄຸມເຂດຕ່າງໆນັ້ນ ເອກອັກຄະລັດຖະທູດສະຫະລັດ ປະຈຳເຢເມນ ທ່ານ Matthew Tueller ໄດ້ກ່າວໃນວັນຈັນວານນີ້ວ່າ ທ່ານມີຄວາມຫວັງ “ຂ້ອນຂ້າງໄປໃນທາງບວກ” ທີ່ວ່າ ການຕົກລົງຄອງອຳນາດ ຮ່ວມກັນສະບັບໃໝ່ ສາມາດບັນລຸກັນໄດ້ ລະຫວ່າງລັດຖະບານ ທີ່ຖືກຮັບຮູ້ຈາກນາໆຊາດ ຂອງປະທານາທິບໍດີ Abd-Rabbu Mansour Hadi ແລະພວກກະບົດ Houthi ທີ່ຄວບຄຸມນະຄອນຫຼວງ Sanna ແຕ່ທ່ານໄດ້ບອກກັບອົງ ການຂ່າວ Reuters ວ່າການຕັດສິນໃຈນີ້ ແມ່ນຈຳເປັນທີ່ຈະຕ້ອງໄດ້ກະທຳໂດຍໄວ ທ່ານ Tueller ໄດ້ກ່າວວ່າ “ການໂອ້ລົມສົນທະນາທາງການເມືອງ ຈະບໍ່ໄດ້ຜົນຫຍັງ ຖ້າຫາກທ່ານ Hadi ຖືກພາບແພ້ແລະຈັບກຸມຕົວ ແລະການແຕກຂອງເມືອງ Aden ຊຶ່ງມັນ ອາດຈະເກີດຂຶ້ນໃນໄວໆນີ້ ” ທ່ານ Hadi ໄດ້ຫລົບໜີໄປຢູ່ເມືອງ Aden ເພື່ອພະຍາມຈະສ້າງຕັ້ງອຳນາດຂອງທ່ານຢູ່ທີ່ນັ້ນ ໃນເດືອນແລ້ວນີ້ ຫຼັງຈາກທີ່ໄດ້ຫລົບໜີອອກຈາກການກັກບໍລິເວນໂດຍກຸ່ມກະບົດ Houthi ໃນນະຄອນຫຼວງ Sanna ນັບຕັ້ງແຕ່ນັ້ນມາ ເມືອງ Aden ໄດ້ກາຍເປັນບ່ອນທີ່ມີການປະທະ ກັນ ລະຫວ່າງກອງກຳລັງທີ່ໜຸນຫຼັງ ທ່ານ Hadi ແລະພວກທີ່ຈົງຮັກພັກດີ ຕໍ່ອະດີດຜູ້ນຳ ທ່ານ Ali Abdullah Saleh ແລະກຸ່ມກະບົດ Houithi